**KALĖDŲ EGLĖS IR ROTUŠĖS AIKŠTĖS PUOŠYBOS 2016 M. IDĖJOS IR JOS ĮGYVENDINIMO** **PASLAUGŲ PIRKIMO TECHNINĖ SPECIFIKACIJA**

1. Dalyvis privalo parengti ir pateikti Kalėdų eglės ir Rotušės aikštės puošybos 2016 m. idėjos ir jos įgyvendinimo projektą, kurio sudėtis nurodyta konkurso sąlygų 39 ir 40 punktuose, o laimėjęs konkursą, jį detalizuoti ir suderinęs su perkančiąja organizacija, pilnai įgyvendinti.

**2. Reikalavimai meninei projekto (paslaugų) daliai:**

2.1. Kalėdų eglės ir Rotušės aikštės puošybos 2016 m. idėja ir jos įgyvendinimas turi būti organizuojami pagal tiekėjo konkursui pasiūlytą **originalią puošybos projekto programą**, kurioje kalėdinio laikotarpio tradicijos ir papročiai, atskleidžiami pasitelkiant šiuolaikines medžiagas, priemones bei technologijas;

2.2. projektas turi atspindėti originalią puošybos koncepciją, vienijančią visus elementus, tikslą, tematiką ir įgyvendinti konkurso sąlygose keliamus uždavinius;

2.3. projektas organizuojamas privalomoje vietoje – Kauno Rotušės aikštėje;

2.4. reikalavimai pagrindiniams privalomiems elementams, veikloms, t.y. teikėjas turi suorganizuoti ir įgyvendinti:

2.4.1. suorganizuoti Kalėdų eglės puošybos idėjos įgyvendinimą ir priežiūrą 2016 m. lapkričio 26 d. – 2017 m. vasario 2 d. (Rotušės aikštėje, originaliai papuošta natūrali eglė ar kūgio formos meno/dizaino objektas, ne mažiau kaip 12 m. aukščio ir 7 m. diametro apačioje, instaliuotas šviesos diodų (LED) lemputėmis, efektingai atrodantis ir dieną, ir naktį);

2.4.2. suorganizuoti Kalėdinio miestelio puošybos idėjos įgyvendinimą ir priežiūrą 2016 m. lapkričio 26 d. – 2017 m. sausio 8 d. (Rotušės aikštėje, ne mažiau kaip 12 namelių (juos pristatys perkančioji organizacija) meninis apipavidalinimas, instaliuotas šviesos diodų (LED) lemputėmis, efektingai atrodantis ir dieną, ir naktį);

2.4.3. suorganizuoti meninį Rotušės aikštės apšvietimą (kintantis spalvotas aikštės apšvietimas, atitinkamo galingumo prožektoriais) ir įtaigų aikštėje esančių medžių instaliavimą šviesos diodų (LED) lempučių girliandomis 2016 m. lapkričio 26 d. – 2017 m. vasario 2 d;

2.4.4. suorganizuoti visam Eglutės buvimo laikotarpiui atitinkamą muzikinį foną (savaitgaliais ir Kalėdiniu laikotarpiu (gruodžio 23–sausio 08 d.) 10–22 val., o likusiu laikotarpiu 16–21 val.);

2.5. originaliai, užtikrinant koncepcijos vientisumą, papuošti visą teritoriją, užtikrinti aukštą puošybos meninį lygį;

2.6. kontaktuoti ir derinti veiksmus su Kalėdinių renginių ciklo organizatoriais.

**3. Papildomi (pageidautini) reikalavimai meninei projekto (paslaugų) daliai:**

3.1. įtraukti į veiksmą senamiesčio bendruomenes bei verslininkus, raginti juos vieningu stiliumi pasipuošti savo teritorijas;

3.2. be tradicinių privalomų elementų, įtraukti naujus, pritaikant juos prie bendros koncepcijos, siekiant sukurti miestiečiams ir svečiams jaukią erdvę, pilną staigmenų;

**4. Reikalavimai organizacinei-techninei projekto (paslaugų) daliai:**

4.1.Teikėjas privalo užtikrinti visų konkursui pateiktame Kalėdų eglės ir Rotušės aikštės puošybos idėjos įgyvendinimo projekte numatytų elementų, priemonių, veiklų ir kitų įsipareigojimų kokybišką techninį, organizacinį ir finansinį įgyvendinimą.

* 1. Tiekėjas turi suorganizuoti ir įgyvendinti aktyvią Kalėdų eglės pristatymo/populiarinimo reklamos kampaniją, pasinaudojant įvairiomis visuomenės informavimo priemonėmis;
	2. Tuo atveju, jei tiekėjas, teikdamas projektą, įsipareigojo gauti papildomų lėšų iš rėmėjų, puošybos organizavimo projekte nurodytų paslaugų apimtys ir įsipareigojimai privalo būti pilnai ir kokybiškai įvykdyti. Sutarties vykdymo eigoje, rėmėjų sąrašas gali keistis, tačiau bendra paramos suma ir paslaugų apimtys negali sumažėti;
	3. Tiekėjas turi organizuoti ir užtikrinti visų elementų (Eglutės, Kalėdinio miestelio, medžių instaliavimo ir Rotušės aikštės meninio apšvietimo) įrangų ir pan. apsaugą, saugią eksploataciją bei sumontavimą ir išmontavimą numatytiems terminams pasibaigus;
	4. Tiekėjas turi organizuoti ir užtikrinti projektui reikalingas technines priemones, priklausomai nuo pateikto projekto, tačiau ne mažiau kaip 1 meninį objektą – eglutę, nurodant išmatavimus, konstruktyvą (jei toks bus), medžiagas ir pan.; visų objektų išdėstymą (eglutės, namelių ir t.t.), jiems reikalingus lempučių kiekius, galingumus, spalvas, kitas medžiagas ir pan.; muzikiniam fonui reikalingos įgarsinimo technikos parametrus ir Rotušės aikštės meninio apšvietimo technikos parametrus, išdėstymą, galingumus, kiekius; reikalingą transportą, elektrifikavimo planą ir pan.
1. **Kiti reikalavimai paslaugų teikimui. Tiekėjas, vykdydamas sutartį turės:**

5.1. užtikrinti konkursui pateiktame projekte nurodytų rėmėjų lėšų dydį ir jomis finansuojamų paslaugų apimtis;

5.2. įgyvendinti Kalėdų eglės, Kalėdinio miestelio ir Rotušės aikštės puošybos idėjos ir jos įgyvendinimo paslaugų 2016 metams projektą;

5.3. reklaminės kampanijos ir viso projekto metu pristatyti Kauno miesto savivaldybę kaip projekto globėją;

5.4. įtraukti į projekto organizacinį komitetą ne mažiau kaip 2 Kauno miesto savivaldybės administracijos atstovus;

5.5. ne vėliau kaip 30 dienų iki projekto pradžios raštiškai suderinti su perkančiąja organizacija detalų puošybos projekto pristatymą;

5.6. ne vėliau kaip 30 dienų iki renginių pradžios, prieš pateikiant informaciją spaudai, raštiškai suderinti su perkančiąja organizacija galutinius techninius ir meninius puošybos elementus;

5.7. iki 2017 m. sausio 10 dienos pateikti perkančiajai organizacijai finansinę ataskaitą pagal finansuojamo projekto išlaidų sąmatos punktus ir paslaugų atlikimo-priėmimo aktus bei išsamią dalykinę ataskaitą apie įgyvendintą projektą;

5.8. Sutarties vykdymo eigoje rėmėjų sąrašas gali keistis, tačiau projekto organizavimo projekte nurodytų paslaugų apimtys privalo būti įvykdytos, jų kokybė užtikrinta.

**PASTABŲ IR PASIŪLYMŲ DĖL TECHNINIŲ SPECIFIKACIJŲ PROJEKTO TEIKIMO TVARKA**

Pastabas ir pasiūlymus dėl techninės specifikacijos teikti iki 2016-07-28 d. 10.00 val., CVP IS susirašinėjimo priemonėmis, elektroniniu paštu adresu: lina.valciukiene@kaunas.lt bei faksu (+370 37) 223106, Kauno miesto savivaldybės administracijos Centrinio viešųjų pirkimų ir koncesijų skyriaus vyriausiajai specialistei Linai Valčiukienei, tel. (+370 37) 425891.